akita
Store norske leksikon,Teknologi og industri,Landbruk,Husdyr,Hund,Hunderaser
Akita er en stor, kraftig spisshundrase. Den er Japans nasjonalrase, og er en gammel hunderase i hjemlandet. Den ble brukt som jakthund på storvilt og som kamphund.
Akitaen ble nesten utryddet under andre verdenskrig, men rasen ble bygd opp igjen og er nå meget populær i hele verden. Beskrivelse: Mankehøyden skal være 58–64 cm for tisper og 64–70 cm for hannhunder. Den har kraftig hode, stående ører rettet forover og opprullet hale. Akitaen har bløt underpels og kort, stri og rett overpels. Den kan være hvit, rød, sesam (rød med svarte tupper) eller tigret.Alle farger unntatt hvitt må ha «urajiro» (hvitaktig pels på kinn, kjever, hals, bryst, mage og ben). Les mer i Store norske leksikon Hund Hunderase Liste over hunderaser hundens historie